**ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ ΑΔΑ:ΨΙΒΥ469Β7Δ-ΜΩΔ**

**ΠΡΥΤΑΝΕΙΑ**



**ΔΙΕΥΘΥΝΣΗ ΑΝΘΡΩΠΙΝΟΥ ΔΥΝΑΜΙΚΟΥ**

**ΤΜΗΜΑ ΜΕΛΩΝ ΛΟΙΠΟΥ ΔΙΔΑΚΤΙΚΟΥ ΚΑΙ ΕΡΓΑΣΤΗΡΙΑΚΟΥ ΠΡΟΣΩΠΙΚΟΥ**

Ερυθρού Σταυρού 28 & Καρυωτάκη**,** 22100 Τρίπολη

Τηλ.: 2710-372113, 2710-372147, 2710-372127

Πληρ. : Γεωργία Κομποχόλη, Ελένη-Γεωργία Ταλαγάνη, Βασιλική Αγγελοπούλου

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΠΡΟΣΛΗΨΗ ΔΙΔΑΣΚΟΝΤΩΝ ΣΎΜΦΩΝΑ ΜΕ ΤΟ Π.Δ. 407/80 ΣΤΟ ΤΜΗΜΑ ΕΠΙΣΤΗΜΗΣ, ΔΙΑΤΡΟΦΗΣ ΚΑΙ ΔΙΑΙΤΟΛΟΓΙΑΣ ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ ΓΙΑ ΤΟ ΕΑΡΙΝΟ ΕΞΑΜΗΝΟ ΤΟΥ ΑΚΑΔΗΜΑΪΚΟΥ ΕΤΟΥΣ 2021-2022**

**Το Πανεπιστήμιο Πελοποννήσου** σύμφωνα μετην **υπ’ αριθ. 3/03-11-2021 απόφαση της 202ης Συνεδρίασης της Συγκλήτου, την** **υπ’ αριθ. 2/04-11-2021 απόφαση της Κοσμητείας της Σχολής Επιστημών Υγείας, την υπ’ αριθ. 6/08-11-2021 της Προσωρινής Συνέλευσης του Τμήματος** **Επιστήμης, Διατροφής και Διαιτολογίας** της Σχολής Επιστημών Υγείας του Πανεπιστημίου Πελοποννήσου και λαμβάνοντας υπόψη τις διατάξεις του Π.∆. 407/1980, άρθρο 5, του Ν.1566/1985, άρθρο 79, παρ. 6, περ. ιδ΄, του Ν.4009/2011, άρθρο 80, παρ. 6 και του Ν. 4386, άρθρο 28, παρ.3 και 4, **προκηρύσσει την πλήρωση θέσεων διδακτικού και εκπαιδευτικού προσωπικού με σχέση εργασίας ιδιωτικού δικαίου ορισμένου χρόνου,** προκειμένου να καλύψει εκπαιδευτικές ανάγκες του ΤμήματοςΕπιστήμης, Διατροφής και Διαιτολογίας της Σχολής Επιστημών Υγείας του Πανεπιστημίου Πελοποννήσου, που εδρεύει στην Καλαμάτα, για το εαρινό εξάμηνο του ακαδημαϊκού έτους 2021-2022 και για την διδασκαλία των κάτωθι γνωστικών αντικειμένων:

|  |  |
| --- | --- |
|  | **ΓΝΩΣΤΙΚΑ ΑΝΤΙΚΕΙΜΕΝΑ** |
| **1** | ΠΑΘΟΦΥΣΙΟΛΟΓΙΑ ΙΙ |
| **2** | ΠΛΗΡΟΦΟΡΙΚΗ |
| **3** | ΜΟΡΙΑΚΗ ΒΙΟΛΟΓΙΑ ΚΑΙ ΓΕΝΕΤΙΚΗ |

Η πρόσληψη των υποψηφίων θα γίνει σύμφωνα με την **υπ’ αριθ. Φ11/136247/Ζ2-25.10.2021** απόφαση του Υπουργείου Παιδείας και Θρησκευμάτων, με την οποία κατανέμονται στο Πανεπιστήμιο Πελοποννήσου οι πιστώσεις για πρόσληψη **διδασκόντων του Π.Δ. 407/1980** με σχέση εργασίας Ιδιωτικού Δικαίου Ορισμένου Χρόνου.

Οι επιλεγέντες θα προσληφθούν στην βαθμίδα του Λέκτορα ή του Επίκουρου Καθηγητή, ανάλογα με τις διαθέσιμες πιστώσεις.

Καλούνται οι ενδιαφερόμενοι που διαθέτουν τα νόμιμα προσόντα να καταθέσουν  τα παρακάτω δικαιολογητικά:

1)Τυποποιημένη αίτηση (το έντυπο είναι διαθέσιμο στην ιστοσελίδα του

Πανεπιστημίου: [www.uop.gr](http://www.uop.gr) /Ανακοινώσεις/Θέσεις Εργασίας).

2)Βιογραφικό σημείωμα (σε ηλεκτρονική και έντυπη μορφή).

3)Αντίγραφα ερευνητικών εργασιών (σε ηλεκτρονική μορφή).

4)Αντίγραφα των τίτλων σπουδών (ΔΙΚΑΤΣΑ/ΔΟΑΤΑΠ όπου απαιτείται).

5)Αναλυτικό υπόμνημα για το επιστημονικό έργο (σε ηλεκτρονική μορφή).

Οι αιτήσεις και τα απαιτούμενα δικαιολογητικά θα αποστέλλονται από **08/01/2022** έως και **17/01/2022** στη Γραμματεία του Τμήματος Επιστήμης, Διατροφής και Διαιτολογίας (Αντικάλαμος, ΤΚ 24100, Καλαμάτα). Αρμόδια υπάλληλος: κα. Ζησιμοπούλου Ελένη (τηλ.27210-45126, 10.00 -13.00).

**Τρίπολη, 4 Ιανουαρίου 2022**

**Ο Πρύτανης**

**του Πανεπιστημίου Πελοποννήσου**

**Καθηγητής Αθανάσιος Κ. Κατσής**